open-index/open-wikipedia-markdown huggingface dataset:
Real Life

**Real Life** on australialainen uuden aallon ja synthpopin yhtye. Yhtye nousi julkisuuteen vuonna 1983 singleillään ”Send Me an Angel” ja ”Catch Me I’m Falling”.

## Historia
Real Lifen perustajajäseniä olivat David Sterry (laulu, kitara), Richard Zatorski (viulu ja koskettimet), Alanb Johnson (basso) sekä  Danny Simcic (rummut). Steve Williams tuli Zatorskin tilalle kosketinsoittimiin vuonna 1986.

Yhtyeen debyyttisinglestä ”Send Me an Angel” tuli top 10 -hitti Australiassa. Kappale sai suosiota muun muassa myös Uudessa-Seelannissa, Saksassa ja Yhdysvalloissa. Kappaleesta julkaistiin uusintaversio vuonna 1989 ja sen alkuperäistä versiota käytettiin vuoden 1986 elokuvassa *BMX Hellriders*.

## Diskografia
### Albumit
* *Heartland* (1983)
* *Master Mix* (1984)
* *Flame* (1985)
* *Down Comes the Hammer* (1986)
* *Best of Real Life: Send Me an Angel* (1986)
* *Let’s Fall In Love* (1989)
* *Lifetime* (1990)
* *Happy* (1997)
* *Happier* (1999)
* *Imperfection* (2004)
* *Send Me An Angel – '80s Synth Essentials* (2009)
* *Sirens (2020)*

### Kokoelmat
* Master Mix (1984)
* Send Me an Angel '89 (1989)
* Let's Fall in Love (1989)
* So Far (1990)

### Singlet
* Send Me an Angel (1983)
* Openhearted (1983)
* Catch Me I'm Falling (1983)
* Always (1984)
* Let's Dance Tonight (1985)
* Face to Face (1985)
* One Blind Love/Love's Not Easy (1985)
* Babies (1986)
* Hammer of Love (1986)
* Send Me an Angel '89 (1989)
* Let's Fall in Love (1989)
* God Tonight (1990)
* Kiss the Ground (1990)
* Deep Sleep (1996)
* Meltdown (1997)
* Like a Ghost (1997)
* Oblivion (2004)
* Send Me an Angel (Starcity with Real Life) (2005)
* Way to Nowhere/Small World (2015)
Know No Better EP

__NOTOC__

**Know No Better EP** on elektronista musiikkia tuottavan yhtyeen, Major Lazerin neljäs EP, jonka julkaisi Mad Decent 1. heinäkuuta 2017. Albumissa esiintyy lukuisia tunnettuja artisteja, kuten Travis Scott tai Migos-yhtyeen Quavo.

Kappaleille *[[Sua Cara]]* ja *[[Know No Better (kappale)|Know No Better]]* on julkaistu musiikkivideot. 

## Kappaleet
#
#
#
#
#
#
## Arvostelut
* Pitchfork: 8.4/10 

## Lähteet

## Aiheesta muualla
* Know No Better EP Discogsissa
Barbados kesäolympialaisissa 2012

**[[Barbados]]** osallistui **[[Kesäolympialaiset 2012|Lontoon vuoden 2012 kesäolympialaisissa]]** kolmeen lajiin yhteensä kuuden urheilijan joukkueella. 

Barbados lähetti historiansa pienimmän olympiajoukkueen kilpailuihin. Kuusi urheilijaa, jotka kaikki olivat miehiä, osallistuivat yleisurheiluun, judoon ja uimiseen. Maa jäi ilman naispuolisia kilpailuedustajia ensimmäistä kertaa sitten vuoden 1968 olympialaisten. Avajaisissa maan lipunkantajana toimi Ryan Braithwaite. Loppuseremoniassa lipunkantajana toimi Kyle Maxwell. Barbados jäi Lontoossa mitaleitta.
Formula 3000 Ranskan Grand Prix 2004

**Formula 3000 Ranskan Grand Prix 2004** oli Formula 3000 -kauden 2004 viides osakilpailu, joka ajettiin 3. heinäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.

## Tulokset

## Lähteet
Meropeneemi

**Meropeneemi** C17H25N3O5S, CAS-numero 96036-03-2 on karbapeneemeihin kuuluva antibiootti, jonka moolimassa on 383,464 g/mol. Meropenemiä käytetään monien vaikeiden bakteeritulehdusten hoitoon lähinnä sairaalassa suonensisäisesti annostellen. 

## Lähteet
* http://www.terve.fi/laakeopas/70425-meronem

## Aiheesta muualla
*PubChem: Meropenem 
*DrugBank: Meropenem 
*Kyoto Encyclopedia of Genes and Genomes (KEGG): Meropenem 
*ChemBlink: Meropenem
Kelpoisimman eloonjääminen

Charles Darwin katsoi evoluution tärkeimmän prosessin, luonnonvalinnan johtavan **kelpoisimman eloonjäämiseen**
, mikä on hieman kärjistävä käsitys asiasta. Darwin ei tuntenut nykyistä genetiikkaa, joten hän tulkitsi evoluution johtuvan olemassaolon taistelusta, joka johtui lajien liian tehokkaasta lisääntymisestä suhteessa ympäristön resursseihin. Vaikka luonnonvalinta pääasiassa toimii heikoimpia yksilöitä eliminoimalla, myös esimerkiksi muita suhteellisesti vähänkin parempi lisääntymismenestys johtaa sen aiheuttavan alleelin runsastumiseen populaatioissa, mitä kutsutaan evoluutioksi.

Nykyään kelpoisimman eloonjäännin käsitettä pidetään vanhentuneena, sillä kelpoisuudeltaan heikompien ei välttämättä ole kuoltava. Käsitteen katsotaan myös yksinkertaistavan luonnonvalintaa ja korostavan liikaa suoranaista olemassaolon kamppailua. Kelpoisimpien yksilöiden geenit toki muodostavat lähtökohdan populaation tulevalle alleelikoostumukselle, mikä mahdollistaa evoluution.

## Katso myös
* Eugeniikka
* Sosiaalidarvinismi

## Lähteet
Formula 3000 Britannian Grand Prix 2004

**Formula 3000 Britannian Grand Prix 2004** oli Formula 3000 -kauden 2004 kuudes osakilpailu, joka ajettiin 10. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.

## Tulokset

## Lähteet
Terry Coleman

**Terry (Terence Francis Frank) Coleman** (13. helmikuuta 1931 Bournemouth, Dorset, Britannia) on brittiläinen toimittaja ja kirjailija. Hän on kirjoittanut romaaneja, elämäkertoja ja runoja sekä historiaa käsitteleviä kirjoja. Hänen oletetaan viettäneen jonkin aikaa Australiassa, sillä hän on kirjoittanut menestysromaanin *Etelän risti* (*Southern Cross*, 1979), jonka tapahtumaympäristö on Australia.

Coleman työskenteli muun muassa Daily Mailissa, The Independentissä ja ulkomaantoimittajana Lontoon The Guardianin.

## Palkinnot ja tunnustukset
* Feature Writer of the Year, British Press Awards 1982
* Journalist of the Year (What the Papers Say Award) 1988

## Suomennetut teokset
* *Etelän risti* (*Southern Cross*), suomentanut Eva Siikarla. Kirjayhtymä, 1980  

### Muita julkaisuja
* *The Nelson Touch: The Life and Legend of Horatio Nelson*, Oxford University Press, 2004
* *Olivier: the authorised biography*, Bloomsbury, 2005

## Lähteet
Formula 3000 Saksan Grand Prix 2004

**Formula 3000 Saksan Grand Prix 2004** oli Formula 3000 -kauden 2004 seitsemäs osakilpailu, joka ajettiin 24. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.

## Tulokset

## Lähteet
Juankosken Jumalansynnyttäjän suojeluksen kirkko

**Juankosken ortodoksinen kirkko** eli **Jumalansynnyttäjän suojeluksen kirkko** on ortodoksinen kirkkorakennus Kuopion Juankoskella. 

Kirkko kuuluu Kuopion ortodoksiseen seurakuntaan. Rakennus on arkkitehti Toivo Paatelan suunnittelema ja valmistuessaan se vihittiin alun perin tsasounaksi 19. syyskuuta 1954. Vihkimyksen toimitti arkkipiispa Herman. Kirkkoa peruskorjattiin vuosina 1985-1986. Peruskorjauksen jälkeen rakennus vihittiin kirkoksi Pokrovan aikaan 1. lokakuuta vuonna 1986. Kirkoksi vihkimisen toimitti Joensuun piispa Tiihon. Kirkon ikonostaasi on Petros Sasakin, uudet ikonit Marja Sasakin maalaamia. 

## Lähteet
Bryce Courtenay

**Arthur Bryce Courtenay** (14. elokuuta 1933 Johannesburg, Etelä-Afrikka – 22. marraskuuta 2012 Canberra, Australia) oli Etelä-Afrikassa syntynyt australialaistunut kirjailija. Hän muutti 1958 Australiaan ja työskenteli 35 vuotta mainosalalla enne kuin julkaisi vuonna 1989 ensimmäisen kirjansa *Yksi kaikkia vastaan*.

Courtenayn monille kielille käännetyt romaanit ovat olleet hyvin suosittuja, erityisesti *Yksi kaikkia vastaan* (*The Power of One*, 1989), joka on käännetty yhdeksälle kielelle. Hän käsittelee useissa teoksissaan Etelä-Afrikkaan liittyviä aiheita. Teoksiin kuuluu myös trilogia, jonka tapahtumaympäristö on Tasmania, ja omaelämäkerrallinen teos, jossa hän kuvaa poikansa aidskuolemaa. Hänen romaaniensa suosiota ei vähentänyt se, että eräät merkittävät kriitikot tyrmäsivät hänen teoksensa. Courtenay kävi kriitikoiden kanssa sekä kirjallisia että julkisia kiistoja, ja hän vähätteli "kirjallisia" kirjailijoita, kriitikkoja ja tutkijoita, koska he hänen mukaansa tyrkyttämillään teoksilla vieroittivat nuoria lukemisesta.

## Palkinnot ja tunnustukset
* Canberran yliopiston kunniatohtori 2012
* Member of the Order of Australia (AM), Order of Australia, 1995
* teoksesta *Smoky Joe's Cafe* (2001): Australian Book Industry Awards (ABIA), Booktopia People's Choice Award 2001
* teoksesta *The Potato Factory* (1995) Who Weekly Reader's Choice Award 1998
* teoksesta *The Power of One*, 1989, kokoelmassa *The Power of One [and] Tandia*, The African Collection
** 1996 Western Australian Young Readers' Book Award, Avis Page Award
** 1996 Western Australian Young Readers' Book Award, Older Readers
** 1994 KOALA Awards, Secondary
** 1990 British Book Awards: International Awards paras uusi romaani

; ehdokkaana
* teoksesta *Jack of Diamonds* (2012): Australian Book Industry Awards (ABIA): Australian General Fiction Book of the Year 2013
* teoksesta *Whitethorn The African Collection* (2005): International IMPAC Dublin Literary Award, International Awards 2007

## Suomennetut teokset
* *Yksi kaikkia vastaan* (*The Power of One*), suomentanut Hilkka Pekkanen. WSOY, 1990 

## Lähteet

## Aiheesta muualla
*Power of One author Bryce Courtenay dead at 79, ABC News 23.11.2012
Formula 3000 Unkarin Grand Prix 2004

**Formula 3000 Unkarin Grand Prix 2004** oli Formula 3000 -kauden 2004 kahdeksas osakilpailu, joka ajettiin 14. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.

## Tulokset

## Lähteet
Henry Hedman

**Henry Matti Vihtori Hedman** (s. 8. maaliskuuta 1952 Riihimäki) on suomalainen romanikulttuurin edistäjä ja kouluttaja, jolle myönnettiin opetusneuvoksen arvonimi vuonna 2017. Koulutukseltaan hän on merkonomi, teologian maisteri ja tohtori.

Hedman on edistänyt romanikielen asemaa Suomessa yliopisto-opettajana, kääntäjänä (mm. *Katekismos*) ja oppikirjojen laatijana; hän työskenteli Kotimaisten kielten keskuksen tutkijana 2002–2011. Hän on myös osallistunut useisiin opetushallituksen ja sosiaali- ja terveysministeriön lautakuntiin ja työryhmiin, jotka ovat käsitelleet romaniasioita.

Hedmanin opettajanura alkoi Ruotsissa, jossa hän asui vuosina 1978–1980. Palattuaan Suomeen hän työskenteli aluksi opettajana Keravan, Riihimäen ja Hämeenlinnan vankilassa. Lisäksi Hedman on esiintynyt evankelistana ja muusikkona. Hedman toimi ulkoministeriön virkamiehenä Varsovassa, ETYJin Contact Point for Roma and Sinti osastossa vuosina 1999–2000 yhdessä Nicolae Gheorghen kanssa. Hedman on toiminut yliopisto-opettajana vuodesta 2012–2020. Hän toimi Helsingin yliopiston vierailevana tutkijana tehden väitöskirjaa. 6. syyskuuta 2024 Hedman väitteli Helsingin yliopistolla. Minäkö mustalainen? Romaniuden jatkuvuus eksogaamisissa perheissä -tutkimuksessa selvitetään Suomen romaniyhteisön romaniuden (romaniba) eli mustalaisuuden intensiteettiä ja jatkuvuutta kaksikulttuurisissa romaniperheissä. 

## Julkaisuja
**Sar me sikjavaa romanes: Romanikielen kielioppiopas*. Opetushallitus 1996.
**Suomi–romani-sanakirja: Suomen romanikielen nykyajan sanastoa*. Helsingin yliopisto 2016.
**Suomen romanikieli: Kenttäselvitys romanikielen asemasta, kielitaidosta ja kieliasenteista Suomessa*. Helsingin yliopisto 2017.

## Lähteet
Formula 3000 Belgian Grand Prix 2004

**Formula 3000 Belgian Grand Prix 2004** oli Formula 3000 -kauden 2004 yhdeksäs osakilpailu, joka ajettiin 28. elokuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.

Kilpailun voitti Arden International -tallin kuljettaja Robert Doornbos. Toiseksi sijoittui Doornbossin tallikaveri Vitantonio Liuzzi, joka varmisti sarjan mestaruuden.

## Tulokset

## Lähteet
Formula 3000 Italian Grand Prix 2004

**Formula 3000 Italian Grand Prix 2004** oli Formula 3000 -kauden 2004 kymmenes ja viimeinen osakilpailu, joka ajettiin 11. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.

## Tulokset

## Lähteet
William Sterling Parsons

**William Sterling "Deak" Parsons** (26. marraskuuta 1901 – 5. joulukuuta 1953) oli yhdysvaltalainen laivaston upseeri. Hän tuli tunnetuksi Manhattan-projektista, jossa toimi Enola Gayn aseupseerina. Parsons viritti lopulliseen toimintavalmiuteen Little Boy -atomipommin, ensimmäisen sodassa käytetyn ydinaseen.  Se tuhosi täysin Hiroshiman keskustan 6. elokuuta 1945. *Silverplate-projektin* eli atomipommiin liittyvien lentoharjoitusten alussa Parsons oli ollut sotilasarvoltaan komentajakapteeni, mutta kohosi kommodoriksi, joka oli tuota historiallista tehtävää täyttäessään. Parsons oli lopuksi kontra-amiraalin arvoinen.

Parsons, koodinimeltään *Judge* ("Tuomari"), oli räjähdeasiantuntija ja kenraalimajuri Leslie Grovesin suorassa alaisuudessa. Hän osallistyi myös atomipommin  rakenteelliseen suunnitteluun Los Alamosissa. Parsonsin läheinen työtoveri oli Frederick L. "Dick" Ashworth, toinen Manhattan-projektin avainhenkilö, joka toimi vastaavasti Fat Man -pommin aseupseerina. 

Parsonsin aseman projektissa osoittaa se, että hän lensi Wendoveriin Utahiin Dora Doughertyn kuljettamana. Hän tarkasti 509. raskaan erityispommitusrykmentin pommikoneet henkilökohtaisesti ja totesi, että ne oli pakko vaihtaa  uudempaan malliin. Myöhemmin kommodori William S. Parsons osallistui myös konventionaalisten, raskaitten Pumpkin eli Kurpitsa-pommien kehitykseen. Niiden muotoilu vastasi täysin Fat Man:ia, mutta räjähde oli perinteinen. Siinä oli 2&nbsp;900 kg RDX/TNT -räjähdettä.

Pommin viritykseen kului noin 25 minuuttia. Tehtävälista oli 11-kohtainen. Pommi viritettiin vasta ilmassa, jottei se pääsisi aiheuttamaan ennenaikaista vaaraa esimerkiksi lentoonnousun yhteydessä. Parsons työskenteli paljain käsin Boeing B-29 Superfortress pommikoneen pommiruumassa. Hän oli kuitenkin harjoitellut räjähdepanoksen kasaamista Tinianin tukikohdassa ennakkoon. Apulaisena toimi Morris R. Jeppson, 1. Erillisen Taisteluvälinelaivueen aliluutnantti (Lieutenant, 2nd Grade). Jeppsonista tuli myöhemmin tiedemies. 

## Lähteet
* Silvennoinen, Martti: *Sydämenlyöntejä jälkeen Hirošiman*. Julkaisija: Kirjapaja, Helsinki, 1973. .
* Thomas, Gordon & Witts, Max Morgan : *Enola Gay – Pommikone Hiroshiman yllä*. Wsoy, 1981. Suom. Antti Nuuttila. .
* Popp, Georg & Pleticha, Heinrich: *Miljoona Vuotta – Viisi sekuntia* (*Wir leben seit fünf sekunden*, alk. saks. 1958, Arena-Verlag. Würzburg, Länsi-Saksa), Wsoy 1962 (s. 450–453)
### Viitteet
Luettelo Glenn Closen saamista palkinnoista ja ehdokkuuksista

Tämä on luettelo **[[Glenn Close]]n** saamista palkinnoista ja ehdokkuuksista.

## Elokuva-, televisio-, teatteri- ja musiikkipalkinnot

### Oscar-palkinnot

### Golden Globe -palkinnot

### Bafta-palkinnot

### Screen Actors Guild -palkinnot

### Critics’ Choice -palkinnot

### Primetime Emmy -palkinnot

### Tony-palkinnot

### Olivier-palkinnot

### Grammy-palkinnot

## Kunnianosoituksia

* Tähti elo­kuva­urasta Hollywood Walk of Famelle osoitteeseen 7000 Hollywood Boulevard (2009)
* Nimitys American Theater Hall of Fame -kunniagalleriaan (2016)

## Katso myös

* Glenn Closen filmografia ja esiintymiset

## Lähteet

## Aiheesta muualla

* 
* 
* 
*
Verkkosidos

**Verkko**-, **silta**- tai **ristisidoksilla** (eng. *crosslink*) tarkoitetaan yleensä kovalenttisia sidoksia, jotka yhdistävät useita makromolekyylejä yhteen. Näitä sidoksia aikaansaavia reaktioita kutsutaan ristisitomis-, silloitus-, tai verkkoutusreaktioiksi. Yhteen liittyneet makromolekyylit ovat yleensä verkkoutumisreaktiosta erillisen polymerisaation ensin läpikäyneitä polymeerejä.

Verkkosidokset voivat olla myös ei kovalenttisia ja IUPAC:n määritelmän mukaan verkkosidos on

## Synteettinen polymeerikemia

Verkkosidoksia käytetään muun muassa kumien, muiden elastomeerien, polyakryyliamidin, epoksiliimojen ja -muovien muodostamiseen.

## Biologia
Verkkoutumisreaktiot ovat luonnollinen osa ihon, hiusten ja rustokudoksen muodostumista. Näissä yleisiä sidostyyppejä ovat disulfidisidos ja isopeptidisidos.

Verkkoutumisreaktiot saattavat myös osallistua valtimonkovettumataudin kehittymiseen kehittyneiden glykaation lopputuotteiden kautta, jotka aiheuttavat suonten kollageenin verkkoutumista ja siten verisuoniston haitallista jäykistymistä.

Proteiinien vuorovaikutusta tai keskinäistä etäisyyttä esimerkiksi solussa voidaan tutkia käyttämällä verkkoutumisreaktioita aikaan saavia aineita. Proteiinien yhteenliittäminen voi saada aikaan näkyvän solun toimintahäiriön ja sitten eri menetelmin voidaan koittaa löytää verkkoutuvien proteiinien sijaintia solussa. 1999 kehitetty *[[in vitro]]* käyttöön soveltuva PICUP-menetelmä ja *[[in vivo]]* käyttöön sopiva 2005 kehitetty valoreaktiivisia aminohappojohdannaisia käyttävä menetelmä ovat esimerkkejä verkkoutumisreaktioita käyttävistä proteiinien välisen vuorovaikutuksen tutkimusmenetelmistä.

Verkkosidoksia saa aikaan esimerkiksi lihateollisuuden käyttämä transglutaminaasi entsyymi, jota voidaan myös käyttää kovettamaan juustoja verkkosilloittamalla juuston kaseiiniproteiineja.

## Katso myös
*Bisfenoli-A
*Galaliitti
*Ligniini
*Vaneri
*Melamiini
*Hartsi

## Lähteet
Linda Park

**Linda Park** (s. 9. heinäkuuta 1978 Etelä-Korea) on korealais-yhdysvaltalainen näyttelijä. Hän on näytellyt scifi-sarja ''Star Trek: Enterprisen'' luutnantti Hoshi Saton roolissa. *Star Trekin* jälkeen hän on esiintynyt useissa muissakin televisiosarjoissa.

Park on syntynyt Koreassa mutta varttunut Kalifornian San Diegossa. Park on ollut naimisissa hawajilaisen näyttelijän Daniel Bessin kanssa vuodesta 2014 lähtien.

## Lähteet

## Aiheesta muualla

*
Offline (Arttu Lindemanin albumi)

**OFFLINE** on tubettajana tutuksi tulleen Arttu Lindemanin 29. syyskuuta 2017 julkaistu esikoisalbumi. Albumi nousi ensimmäisellä listaviikollaan Suomen virallisen albumilistan kolmanneksi.

Albumin kymmenestä kappaleesta peräti seitsemän julkaistiin singleinä ennen itse albumin julkaisua. Kappaleiden yhteenlaskettu kuuntelumäärä ylitti ennen albumin julkaisua platinalevyyn oikeuttavan määrän (20 miljoonaa kuuntelua).

## Kappaleet

## Lähteet
Formula 3000 Brasilian Grand Prix 2002

**Formula 3000 Brasilian Grand Prix 2002** oli Formula 3000 -kauden 2002 ensimmäinen osakilpailu, joka ajettiin 30. maaliskuuta Interlagosin moottoriradalla Brasiliassa. Kilpailu ajettiin Formula 1:sten Brasilian GP:n ohessa.

## Tulokset

## Lähteet
Vuoden keittokirja

**Vuoden keittokirja** on vuodesta 1998 lähtien vuosittain myönnetty tunnustus parhaimmaksi katsotulle, Suomessa saman vuoden aikana julkaistulle ruokakirjalle. Valinnan tekee Suomen gastronomien seuran johdolla asetettu toimikunta tai henkilö, ja valinta julkaistaan syksyisin loka-marraskuussa jonkun Helsingin Messukeskuksessa järjestettyjen tilaisuuden, kuten Ruokamessujen yhteydessä. 

## Lähteet
Disruptor Records

**Disruptor Records** on syyskuussa 2014 perustettu yhdysvaltalainen levy-yhtiö. Sen perusti muun muassa The Chainsmokersin kanssa työskennellyt Adam Alpert. Disruptorin jakelijana toimii Sony Music Entertainment.

Levy-yhtiö on myynyt maailmanlaajuisesti yli 15 miljoonaa singleä.

## Nykyiset artistit
* The Chainsmokers
* Heroless
* Life of Dillon
* Lost Kings
* Jocelyn Alice
* Vanic
* XYLØ
* Bad Bunny

## Lähteet

## Aiheesta muualla
* Disruptor Recordsin viralliset kotisivut
Palojoen kansakoulu

**Palojoen kansakoulu** voi tarkoittaa seuraavia kansakouluja:

* Palojoen kansakoulu (Huittinen)
* Palojoen kansakoulu (Nurmijärvi)
* Palojoen kansakoulu (Punkalaidun)
* Palojoen kansakoulu (Somero)
Saša Stanišić

**Saša Stanišić** (7. maaliskuuta 1978 Višegrad) on saksalainen kirjailija. Hän syntyi Višegradissa, Bosnia ja Hertsegovinassa, ja pakeni 14-vuotiaana Bosnian sotaa Saksaan. 

Stanišićin esikoisteos *Wie des Soldat das Grammofon repariert* käsittelee omaelämäkerrallisia aineksia, muun muassa sotaa, pakoa ja uutta alkua sadun keinoin. Se oli ehdolla Deutscher Buchpreis -palkinnon saajaksi, ja teoksen englanninnos *How the Soldier Repairs the Gramofon* oli ehdolla Independent Foreign Fiction -palkinnon saajaksi. Teos on käännetty yli 30 kielelle. 

Hänen toinen teoksensa *Vor dem Fest* (*Ennen juhlaa*) sijoittuu perisaksalaiseen pikkukylään, mutta tässäkin teoksessa Stanišić käsittelee fantasianomaisin keinoin katoavaa historiaa ja juurten säilyttämistä. *Vor dem Fest* sai Alfred Döblin -palkinnon ja Leipzigin kirjamessupalkinnon 2014. Stanišić kirjoittaa teoksensa saksaksi. 

## Teoksia
* 2006: *Wie der Soldat das Grammofon repariert*. Romaani.
* 2014: *Vor dem Fest* (*Ennen juhlaa*, 2017). Romaani.
* 2016: *Fallensteller*. Novellikokoelma.

## Lähteet

## Aiheesta muualla
* A witty Balkan take on the Reich
Alain Mabanckou

**Alain Mabanckou** (s. 1966) on kirjailija, toimittaja, runoilija ja akateemikko. Hän on syntynyt Kongon tasavallassa ja on Ranskan kansalainen.

Mabanckou tunnetaan parhaiten romaaneistaan ja esseistään, jotka käsittelevät nyky-Afrikkaa ja afrikkalaisten elämää Ranskassa. Hän on Ranskassa yksi tunnetuimmista afrikkalaiskirjailijoista ja häntä on myös tituleerattu Afrikan Samuel Beckettiksi. Mabanckou on ollut sekä Man Booker- että Man Booker International -ehdokas teoksellaan *Petit Piment* (*Pikku Pippuri*), ja Mabanckoun teokset *Verre Cassé* ja *Black Bazar* puolestaan olivat Independent Foreign Fiction -ehdokkaita.

## Teoksia
* 2003 *African Psycho*
* 2005 *Verre cassé*
* 2006 *Mémoires de porc-épic*
* 2009 *Black Bazar*
* 2013 *Lumières de Pointe-Noire*
* 2015 *Petit Piment* (*Pikku Pippuri*, 2016)

## Lähteet

## Aiheesta muualla

*A picaresque tour-de-force
*Tyylipuhdas veijariromaani Kongosta
Perämeren maanjäristys 2016

**Perämeren maanjäristys 2016** tapahtui 19. maaliskuuta 2016 Ruotsin aluevesillä, noin 60 kilometriä Piitimen kunnasta eteläkaakkoon. Maanjäristys sai astioita helisemään, ja Suomessa ja Ruotsissa ihmisiä heräili talojen tärinään ja seinien paukkumiseen. Edellinen vastaavan kokoinen maanjäristys Pohjanlahden alueella oli tapahtunut yli sata vuotta aiemmin.

Maanjäristys tapahtui klo 23.55.32 Suomen aikaa maaliskuun 19. päivänä 2016. Järistyksen hyposentri sijaitsi 22 kilometrin syvyydessä Pohjanlahden alapuolella. Järistys tapahtui luode-kaakko-suuntaisessa transformisiirroksessa noin 100 kilometriä Raahesta länsiluoteeseen. Helsingin yliopiston Seismologian instituutin mukaan järistyksen magnitudi oli M<sub>L</sub> 4,1, ja siitä tehtiin havaintoilmoituksia laajalla alueella ympäri Perämerta.

## Lähteet
Veikko Gröhn

**Veikko Gröhn** (s. 30. lokakuuta 1945 Kitee, Suomi) on suomalainen arkkitehti ja teologian maisteri. Hän on suunnitellut erityisesti vapaakirkollisten, lähinnä helluntailaisten, seurakuntien rukoushuoneita ja kirkkoja yhteensä 19.

Gröhn on valmistunut rakennusarkkitehdiksi Lahden teknillisestä oppilaitoksesta. Hän perusti Lahteen arkkitehtitoimiston 1975, myöhemmin nimeksi tuli VG-Group. Hän on suorittanut Walesin yliopiston Master of Theology in Ministerial -ohjelmassa ylemmän maisteritasoisen tutkinnon (Mth) keväällä 2008.

Gröhn on tuomittu kahden vuoden ehdolliseen vankeusrangaistukseen vuonna 2013 Nova-jutun rikosvyyhdessä. Joulukuussa 2017 hän sai saman jutun jatkojutussa tuomion seitsemästä törkeästä petoksesta kolmen vuoden ehdottomaan vankeuteen. Gröhn valittaa tuomiosta, joten se ei ole toistaiseksi lainvoimainen.

Gröhnin toimisto on VG-Group, joka on Nova Groupin entinen tytäryhtiö. Gröhn oli Nova-Groupin hallituksen varsinainen jäsen.

## Työt
### Kirkkorakennukset
* 1976: Siion-temppeli, Joensuu
* 1977: Saalem-temppeli, Helsinki
* 1978: Siion-temppeli, Alajärvi (laajennus 1987)
* 1979: Eelim-temppeli, Pori
* 1980: Saalem-temppeli, Vimpeli
* 1981: Vääksyn helluntaiseurakunnan temppeli, Asikkala
* 1982: Juvan helluntaiseurakunnan rukoushuone
* 1982: Kiuruveden helluntaiseurakunnan rukoushuone
* 1982: Siion-temppeli, Kotka
* 1982: Tohmajärven helluntaiseurakunnan rukoushuone
* 1984: Orimattilan helluntaiseurakunnan rukoushuone
* 1985: Eelim-temppeli, Kuopio
* 1985: Raision vapaakirkko
* 1985: Sotkamon helluntaiseurakunnan rukoushuone
* 1986: Lieksan helluntaiseurakunnan rukoushuone
* 1986: Saalem-temppeli, Forssa
* 1989: Kangasalan helluntaiseurakunnan rukoushuone
* 1989: Kuopion vapaakirkko
* 1990: Nurmijärven helluntaikirkko
* 2000: Seinäjoen helluntaikirkko

### Muut
* Aikatalo, Ison kirjan vastaanottorakennus
* Homa Bayn orpokoti, Kenia

## Kirjallisuutta
* *Kutsuva kirkko: arkkitehti Veikko Gröhnin elämäntyö*, teksti: Leevi Launonen, valokuvat: Mauri Päivinen. Keuruu: Aikamedia, 2010 

## Lähteet
Matka muinaiseen Suomeen

**Matka muinaiseen Suomeen: 11 000 vuotta ihmisen jälkiä** on vuonna 2017 ilmestynyt Ilari Aallon kirjoittama ja Elina Helkalan kuvittama tietokirja Suomen muinaisjäännöksistä. Teoksen kustansi Atena. Kirjalle myönnettiin Vuoden arkeologinen teko 2017 -tunnustus. Teos oli myös 12 finalistin joukossa ehdolla vuoden historiateos -palkinnon saajaksi.

## Lähteet

## Aiheesta muualla
* Atena Kustannus: Matka muinaiseen Suomeen.
* Dahlbom, Taika: Suomen muinaismuistot jäävät arvoituksellisiksi, sillä kirjallisia lähteitä ei ole. *Helsingin Sanomat* 6.8.2017. 
* Puukka, Päivi: Oho, kävelit muinaismuiston yli! Suomessa on paljon merkkejä historiasta, mutta aina niitä ei huomaa. *Yle uutiset* 25.6.2017.
Zolani Tete

**Zolani Tete** (s. 8. maaliskuuta 1988) on eteläafrikkalainen nyrkkeilijä ja hallitseva kääpiösarjan WBO-liiton mestari painoluokassaan. Aiemmin urallaan Tete on ollut myös IBF-liiton ylemmän kärpässarjan maailmanmestari.

## Amatööriura
Amatööriurallaan Tete otteli yli 400 ottelua joista hän hävisi vain kolme.

## Ammattinyrkkeilyura
Vuonna 2006 ammattinyrkkeilyuransa aloittanut Tete voitti uransa ensimmäiset 13 ottelua ja pääsi otteluun silloista IBF-liiton kärpässarjan maailmanmestari Moruti Mthalanea vastaan mutta hävisi teknisellä tyrmäyksellä viidennessä erässä.

Hävittyään Mthalanelle Tete siirtyi ylempään kärpässarjaan. Ylemmässä kärpässarjassa Tete kärsi tappion Juan Alberto Rosasille enemmistöpäätöksellä. Tete kärsi ylemmässä kärpässarjassa toisen tappionsa Roberto Sosalle hajaäänituomiolla. Tete kohosi väliaikaiseksi IBF-liiton kääpiösarjan mestariksi voittamalla Jose Santos Gonzalezin teknisellä tyrmäyksellä kymmenennessä erässä. Itse ottelu oli likainen ja Tete oli tulla diskatuksi ennen voittoaan. Molemmat nyrkkeilijät myös kävivät kanveesissa ottelun aikana. Tete puolusti IBF-liiton mestaruutta kerran Victor Ruizia vastaan ennen luopumistaan IBF-liiton mestaruudesta. 

Vuonna 2016 Tete siirtyi kääpiösarjaan. Kolmannessa kääpiösarjassa käymässään ottelussa Tete kohosi WBO-liiton mestariksi voittamalla Arthur Villanuevan yksimielisesti kaikin tuomariäänin. Tete otteli Villeneuvaa vastaan edellisen mestari Marlon Tapalesin jouduttua luopumaan mestaruudesta painoluokkaan liian painavana. Tämän jälkeen Tete on puolustanut mestaruuttaan kerran Siboniso Gonyaa vastaan tyrmäten vastustajansa 11 sekunnissa.

## Lähteet
Frank Hamer

**Frank Hamer** (17. maaliskuuta 1884 – 10. heinäkuuta 1955), tunnettu myös Texas Rangerina, oli yhdysvaltalainen poliisi, joka nappasi kuuluisan rikollisparivaljakon Bonnien ja Clyden vuonna 1934. Hamer oli jo jäänyt eläkkeelle, mutta häntä pyydettiin ottamaan Bonnie ja Clyde kiinni. Pariskuntaa oli jo jahdattu vuodesta 1930 asti ennen kuin Frank Hamer nappasi heidät.

Hamer ja viisi muuta poliisia olivat piiloutuneet tien varrelle Gibslandin eteläpuolella Louisianassa. Kun Bonnie ja Clyde tulivat autolla tietä pitkin, poliisit avasivat tulen ja kummatkin heistä kuolivat. 

Frank Hamer tuli kuuluisaksi Bonnien ja Clyden nappaamisesta. Hän pääsi myös Texas Ranger Hall of Fameen.

## Lähteet
Friedländer-synteesi

**Friedländer-synteesi** eli **Friedländerin kinoliinisynteesi** on kemiallinen reaktio, jossa o-aminobentsaldehydi tai o-aminobentsofenoni reagoi ketonin kanssa muodostaen tuotteena kinoliinijohdannaisen. Reaktion raportoi ensimmäisen kerran saksalainen kemisti Paul Friedländer vuonna 1882.

## Reagenssit ja mekanismi
Friedländer-synteesissä typpeä sisältävänä lähtöaineena käytetään o-aminobentsaldehydiä, o-aminobentsofenonia tai niiden johdannaisia, esimerkiksi aminonikotinaldehydiä. Toinen reagoiva lähtöaine on ketonia. Reaktio voi tapahtua joko happamissa tai emäksisissä olosuhteissa ja katalyyttinä voidaan käyttää muun muassa natriumtetrakloroauraattia.

Friedländer-synteesille on esitetty kaksi vaihtoehtoista reaktiomekanismia. Niistä toisessa ketonista muodostuu enolaatti, joka reagoi aldolikondensaatiolla o-aminobentsaldehydin karbonyyliryhmän kanssa. Tämä tyydyttymätön ketoni reagoi aminoryhmän kanssa molekyylinsisäisesti muodostaen kinoliinirakenteen. Vaihtoehtoisessa mekanismissa o-aminobentsaldehydin aminoryhmä reagoi ketonin karbonyyliryhmän kanssa muodostaen imiinin. Tämä imiini reagoi aldehydiryhmän kanssa aldolikondensaation kaltaisesti muodostaen kinoliinirenkaan.  On mahdollista, että happamat olosuhteet suosivat ensimmäistä reaktiomekanismia ja emäksiset toista.
:

## Lähteet
Hoisko

**Hoisko** on kylä Alajärven kaupungissa, keskustasta koilliseen valtatie 16:n ja kantatie 68:n risteyskohdassa. Puutavaran jalostuksesta tunnettu kylä sijaitsee kaupungille nimen antaneen Alajärven pohjoisrannalla. Hoisko on aiemmin muodostanut oman taajamansa, mutta vuoden 2000 rajauksessa se kasvoi yhteen Alajärven keskustaajaman kanssa.

Hoisko on tunnettu vuonna 2017 käyttöön otetusta, Suomen suurimmasta CLT-rakennuslevyjä valmistavasta tehtaasta CLT Finland Oy, joka käyttää markkinoinnissaan tuotemerkkiä Hoisko. Kylän puutuoteteollisuus juontaa juurensa vuonna 1910 perustetusta Hoiskon sahasta ja myllystä. Hoiskonlahti Oy jatkoi sahatoimintaa 1970- ja 1980-luvun vaihteeseen, mutta alueella toimi jo silloin Perälän Höyläämö Oy. Se kehitti 1980-luvulla lamellihirren, joka nosti Finwoodin yhdeksi Suomen suurimmaksi hirsitalovalmistajaksi. Nykyisin toiminta jatkuu Finnlamelli Oy:nä. Yritysjärjestelyjen kautta alueella toimi vuoteen 2013 asti Honkarakenne Oyj, jolta vapautuneissa tiloissa CLT-levytuotanto nyt toimii.

Kylässä toimii kansakouluna aloittanut Hoiskon koulu. Sen 1950-luvun puolestavälistä peräisin oleva kivirakennus peruskorjattiin vuonna 2015.

## Lähteet

## Kirjallisuutta
*Jukantupa, Penttiuntamo (toim.): *Juureni Alajärven rannalla : Hoiskon, Kyrönlahden, Hämeenniemen ja Linnanmäen sukuja* (kansinimike *Sukujuuret* Alajärven rannalla...). Nelimarkka-sukuseura, 2010. .
*Viitaniemi, Maiju: *Hoiskon kyläkirja*. Hoiskon kyläkirjatoimikunta, 2002. .
*Viitaniemi, Maiju: *Hoiskon kuvakirja*. Hoiskon kyläkirjatoimikunta, 2006. .
*Viitaniemi, Maiju: *Hoiskon perinnekirja : entisaikojen elämänmenoa*. Hoiskon kyläkirjatoimikunta, 2011. .
Paalijärvi (järvi Alajärvellä)

**Paalijärvi** on järvi Etelä-Pohjanmaan Alajärvellä. Sen pinta-ala on 46,8 hehtaaria ja rantaviivan pituus 4,1 kilometriä. Järvi on erittäin rehevä ja lievästi hapan. Järven pinnan korkeustaso on noin 102 metriä merenpinnan tasosta. Maaston korkokuva nousee selkeästi kylästä itään Suomenselän vedenjakajalle lähdettäessä, ja linnuntietä noin kuuden kilometrin päässä sijaitseva Iiruunjärvi on jo yli 35 metriä korkeammalla. Paalijärvi laskee Paaluomanpurosta edelleen Savonjokeen, joka laskee Lappajärveen Vimpelin keskustan tietämillä.

## Lähteet
Labuanin kruununsiirtomaa

**Labuanin kruununsirtomaa** () oli Britannian kruununsiirtomaa, joka sijaitsi Borneon saaresta luoteeseen. Kruununsiirtomaa perustettiin vuonna 1848, kun Britannia sai Labuanin saaren Brunein sulttaanikunnalta vuonna 1846. Vuonna 1946 Labuanista tuli osa Pohjois-Borneon kruununsiirtomaata. Pääsaarta lukuun ottamatta Labuan koostui kuudesta pienestä muusta saaresta: Burung, Daat, Kuraman, Papan, Rusukan Kecil ja Rusukan Besar. 

## Lähteet
Limingan maanjäristys 2017

**Limingan maanjäristys 2017** tapahtui 8. joulukuuta 2017 kello 0.32.17 Suomen aikaa (UTC+2) Pohjois-Pohjanmaan Limingassa, 20&nbsp;kilometriä Oulun kaupungista etelään. Järistys oli voimakkain Suomessa mitattu sitten vuoden 2000 Kuusamon järistyksen, jonka voimakkuus oli M<sub>L</sub>&nbsp;3,5.

Järistyksen hyposentri sijaitsi 38&nbsp;kilometrin syvyydessä. Helsingin yliopiston Seismologian instituutin mukaan järistyksen paikallinen magnitudi oli 3,3, ja siitä jätettiin yli 500 havaintoilmoitusta eri puolilta Pohjois-Pohjanmaata.

## Lähteet
Jessica Mauboy

**Jessica Hilda Mauboy** (s. 4. elokuuta 1989 Darwin, Pohjoisterritorio, Australia), on australialainen R&B- ja poplaulaja, lauluntekijä ja näyttelijä. Hän edusti Australiaa vuoden 2018 Eurovision laulukilpailussa Lissabonissa. Hänen edustuskappaleensa on nimeltään "We Got Love".

Mauboy syntyi ja varttui Darwinissa, Pohjoisterritoriossa. Hän nousi kuuluisuuteen vuonna 2006 tullessaan toiseksi Australian Idol -kilpailun neljännellä tuotantokaudella. Mauboy esiintyi myös vuoden 2014 Eurovision laulukilpailun 2. semifinaalin väliaikanumerona.

Mauboyn musiikillisia esikuvia ovat muun muassa Mariah Carey ja Whitney Houston. 

## Lähteet
Aleksi Pahkala

**Aleksi Ollinpoika Pahkala** on suomalainen kansalaisaktivisti, tuottaja ja muusikko. Hän on soittanut kitaraa ja laulanut The Duplo! -yhtyeessä sen perustamisesta lähtien. Pahkalan suomenkielinen yhtye on Gim Kordon, lisäksi Pahkala tekee musiikkia nimellä Local Al. Pahkala on toiminut muun muassa Radio Helsingin tuottajana ja musiikkipäällikkönä. sekä levykauppa Stupido Shopin myymäläpäällikkönä. Pahkala on ollut mukana järjestämässä Helsingissä suuria mielenosoituksia, kuten Peli poikki! -mielenosoituksen Jimi Karttusen muistolle vuonna 2016 ja Meillä on unelma -mielenilmauksen vuonna 2015. Pahkala oli myös yksi vuoden 2017 itsenäisyyspäivänä järjestetyn alpakkatapahtuman järjestäjistä.

## Lähteet

## Aiheesta muualla
*
Jean Eudes

**Pyhä Jean Eudes** (14. marraskuuta 1601 Ri, Ranska – 19. elokuuta Caen, Ranska) oli ranskalainen pappi, lähestystyöntekijä ja hengellisten yhteisöjen perustaja. Hän oli suuri jansenistisen harhaopin vastustaja, oli uskollinen Pyhälle istuimelle, sekä tuki hartautta Jeesuksen pyhää sydäntä kohtaan. Paavi Leo XIII julisti 6. tammikuuta 1903 pyhän Jeanin hyveitten olleen sankarillisia, pyhä paavi Pius X julisti pyhän Jeanin autuaaksi 25. huhtikuuta 1909, paavi Pius XI kanonisoi hänet vuonna 1925 ja hänen juhlaansa vietetään 19. elokuuta. Hänen symboleitaan ovat pappi Jeesuksen ja Neitsyt Marian sydänten kanssa. Pappi eli seuraavien 10 paavien hallintoaikoina: Klemens VIII, (1592-1605) Leo XI, (1605) Paavali V, (1605-1621) Gregorius XV, (1621-1623) Urbanus VIII, (1623-1644) Innocentius X, (1644-1655) Aleksanteri VII, (1655-1667) Klemens IX, (1667-1669) Klemens X, (1670-1676) ja autuas Innocentius XI. (1676-1689) 

Pyhää Jean Eudesta on kunnioitettu roomalaiskatolisessa messussa seuraavanlaisella latinankielisellä kollehtarukouksella: 

"*Deus, qui beátum Ioánnem, Confessórem tuum, ad cultum sacrórum Córdium Iesu et Maríæ rite promovéndum, mirabíliter inflammásti, et per eum novas in Ecclésia tua famílias congregáre voluísti: præsta, quǽsumus; ut, cuius pia mérita venerámur, virtútum quoque instruámur exémplis.*" 

## Elämä
Pyhä Jean Eudes syntyi Rissä, Ranskan Normandiassa 14. marraskuuta 1601 maanviljelijän pojaksi ja meni 14-vuotiaana jesuiittojen oppilaitokseen, sekä liittyi vastoin vanhempiensa tahtoa hengelliseen yhteisöön vuonna 1623 ja vihittiin papiksi 24-vuotiaana.32-vuotiaana hänestä tuli seurakuntalähetystyöntekijä ja hän saarnasi yli 100 seurakuntamissiota, joista jotkin kestivät muutamasta viikosta muutamaan kuukauteen. Vuoden 1643 maaliskuun 25. päivä hän perusti yhteisön *Congregatio Iesu et Mariae* eli eudistit. Pyhän Jeanin elinaikana yhteisö perusti seminaarit Caeniin, (1643) Coutancesiin, (1650) Lisieuxiin, (1653) Roueniin, (1658) Evreuxiin, (1667) ja Rennesiin. (1670) Hän laati myös messun ja hetkipalveluksen Jeesuksen pyhälle sydämelle ja Neitsyt Marian tahrattomalle sydämelle. Hän kuoli 79-vuotiaana. 

## Elämänvaiheita
Pyhän Jeanin elämä voidaan jakaa seuraaviin vaiheisiin:
* Syntymä 14. marraskuuta 1601
* Meno jesuiittojen oppilaitokseen 1615 tai 1616
* Pappisvihkimys 20. joulukuuta 1625
* Eudistien yhteisön *Congregatio Iesu et Mariae* perustaminen 25. maaliskuussa 1643
* Seminaarien perustaminen Lisieuxiin 1653 ja Roueniin 1659
* Kuolema 19. elokuuta 1680

## Kirjoja
Pyhä Jean Eudeksen tunnetaan laatineen ainakin seuraavat kirjat:
* *Le Royaume de Jésus*
* *Le contrat de l'homme avec Dieu par le Saint Baptême*
* *Le Mémorial de la vie Ecclésiastique*
* *Le Bon Confesseur*
* *Le Prédicateur Apostolique*
* *Le Cœur Admirable de la Très Sainte Mère de Dieu*

## Lähteet
Formula 3000 San Marinon Grand Prix 2002

**Formula 3000 San Marinon Grand Prix 2002** oli Formula 3000 -kauden 2002 toinen osakilpailu, joka ajettiin 13. huhtikuuta Autodromo Enzo e Dino Ferrarin moottoriradalla Imolassa Italiassa. Kilpailu ajettiin Formula 1:sten San Marinon GP:n ohessa.

## Tulokset

## Lähteet
Formula 3000 Espanjan Grand Prix 2002

**Formula 3000 Espanjan Grand Prix 2002** oli Formula 3000 -kauden 2002 kolmas osakilpailu, joka ajettiin 27. huhtikuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.

## Tulokset

## Lähteet
The Post

**The Post** on vuonna 2017 ensi-iltansa saanut yhdysvaltalainen historiallinen poliittinen draama- ja jännityselokuva, jonka on ohjannut Steven Spielberg. Sen ovat käsikirjoittaneet Liz Hannah ja Josh Singer. Elokuvan pääosissa ovat Meryl Streep, Tom Hanks, Sarah Paulson, Bob Odenkirk, Tracy Letts, Bradley Whitford, Bruce Greenwood ja Matthew Rhys. *The Post* sijoittuu 1970-luvulle ja se kertoo *[[The Washington Post]]in* ja *[[The New York Times]]in* toimittajista, jotka julkaisivat *[[Pentagonin paperit]]* -asiakirjat koskien Yhdysvaltain hallituksen toimia Vietnamin sodassa. Keskeistä roolia esittää myös *The Washington Postin* kustantaja Katharine Graham.

Elokuvan kuvaukset alkoivat New Yorkissa toukokuussa 2017. Se sai rajoitetun ensi-iltansa Yhdysvalloissa 22. joulukuuta 2017 ja tuli laajaan levitykseen 12. tammikuuta 2018, Suomessa 2. helmikuuta. *The Post* on saanut hyviä arvosteluita ja kehuja erityisesti Streepin, Hanksin ja Odenkirkin roolisuorituksista. National Board of Review valitsi sen vuoden 2017 parhaaksi elokuvaksi. Vuoden 2018 Golden Globe -gaalassa se on ehdolla kuudessa kategoriassa: paras draamaelokuva, paras ohjaus, paras naispääosa (Streep), paras miespääosa (Hanks), paras käsikirjoitus ja paras musiikki.

## Rooleissa

## Arvosteluja

## Lähteet

## Aiheesta muualla
* 
*
Peltojen kipsikäsittely

**Peltojen kipsikäsittelyssä** kipsiä levitetään pelloille vähentämään sieltä vesistöihin karkaavaa fosforikuormaa. Kipsikäsittely on todettu toimivaksi vesiensuojelukeinoksi, sillä kipsi vähentää fosforikuormaa tehokkaammin ja edullisemmin kuin mikään muu vaihtoehto.

## Kipsikäsittely
Itämeren alueen suurimpia ympäristöhaasteita on fosforikuormitus. Noin 60 prosenttia vesiä rehevöittävästä fosforista on peräisin maataloudesta, jota harvoin viljelijä pystyy estämään maanviljelytoimien ohessa. Fosforia tarvitaan viljelykasvien kasvattamiseen, mutta ongelmaksi muodostuu pelloilta valuva vesi, joka kuljettaa maata ja samalla fosforia pelloilta vesistöihin. Kipsi on osoittaunut tehokkaaksi ratkaisuksi sitomaan fosforia peltoon kasvien käytettäväksi. Kipsi vahvistaa ionitasapainoa ja parantaa maan rakennetta, jolloin fosfori säilyy kasvien käytettävissä, eikä huuhtoudu peltomaasta vesistöihin.  Kipsikäsittelyn avulla fosforihuuhtoutumaan voidaan vähentää tehokkaammin kuin nykyisin käytössä olevilla vesiensuojelukeinolla. Lisäksi kipsikäsittely vaikuttaa fosforihuuhtoutumaan nopeammin ja edullisemmin kuin nykyiset keinot.  

Kalsiumsulfaatin eli kipsin liuetessa peltomaahan se edistää fosforin sitoutumista maahiukkasiin, säilyttäen fosforin kasvien käytettävissä ja parantaa maan mururakennetta. Fosforin huuhtoutuminen sekä eroosio vähenevät ehkäisten vesistöjen rehevöitymistä. Samalla myös orgaanisen hiilen huuhtoutuminen vesistöihin vähenee. Kipsikäsittelyyn hyödynnettävät peltomaat rajautuvat vain meriin laskeville valuma-alueille, sillä kipsi sisältää sulfaattia ja merivedessä on luontaisesti korkea sulfaattipitoisuus.  Kipsikäsittely järvien läheisyydessä aiheuttaisi kerrostuneisuutta.  Liiallinen sulfaatin määrä järvessä ja vesistöissä edistää myös niiden rehevöitymistä. 

### Tutkimusta peltojen kipsikäsittelyn vaikutuksesta vesistön fosforikuormitukseen

Esimerkiksi Ekholm et al. (2012) ovat tutkineet kipsikäsittelyn vaikutusta vesistön fosforikuormitukseen. Heidän tutkimusalueenaan oli Lepsämänjoki, joka virtaa Suomenlahteen. Yhteensä 93 hehtaaria peltoa käsiteltiin kipsillä.  Kipsiä levitettiin vuonna 2008 ja tuloksista raportoitiin seuraavan kolmen vuoden ajan. Fosforipitoisuuksia vertailtiin siihen, mitä ne olivat olleet ennen kipsikäsittelyä sekä kontrollialueeseen, jolle kipsiä ei levitetty.
Tutkimuksen mukaan kipsi vähensi partikkelifosforin määrää vedessä keskimäärin 64&nbsp;%. Liukoisen fosforin määrää kipsi vähensi arviolta 29&nbsp;%. Jälkimmäinen arvio on epävarmempi, koska liukoisen fosforin pitoisuuden tutkimiseen oli saatavilla vain vähän dataa.

## Kipsistä aiheutuvat kustannukset ja sen levitysmäärät
SAVE-hankkeessa on tutkittu, että kipsikäsittelyn avulla on mahdollista vähentää fosforikuormitusta Itämereen 100&nbsp;000 kg:lla. Levittämisestä aiheutuvat kustannukset per hehtaari olisi 220 euroa. Kipsiä tulisi levittää 4&nbsp;000&nbsp;kg hehtaarille.  Muutokset näkyisivät Itämeren sisäosissa. Fosforikuorman vähennys per kilogramma on 60-70 euroa.   On tehty myös tutkimusta siitä, että yksi kipsikäsittely sitoo fosforia 3-4 vuodeksi. 

## Lähteet
Formula 3000 Itävallan Grand Prix 2002

**Formula 3000 Itävallan Grand Prix 2002** oli Formula 3000 -kauden 2002 neljäs osakilpailu, joka ajettiin 11. toukokuuta A1-Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.

## Tulokset

## Lähteet
Formula 3000 Monacon Grand Prix 2002

**Formula 3000 Monacon Grand Prix 2002** oli Formula 3000 -kauden 2002 viides osakilpailu, joka ajettiin 25. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.

## Tulokset

## Lähteet
Molly’s Game

**Molly’s Game** on vuonna 2017 ensi-iltansa saanut rikosdraamaelokuva, jonka on käsikirjoittanut ja ohjannut Aaron Sorkin. Se perustuu Molly Bloomin samannimiseen omaelämäkertaan. Elokuva on Sorkinin esikoisohjaus, ja sen pääosissa ovat Jessica Chastain, Idris Elba, Kevin Costner, Michael Cera, Brian d’Arcy James, Chris O’Dowd, Bill Camp, Graham Greene, Claire Rankin, Joe Keery ja Jeremy Strong. Elokuvassa seurataan Bloomia, joka joutuu FBI-tutkinnan kohteeksi järjestettyään salaisia pokeriturnauksia Hollywood-tähdille, urheilijoille, suurliikemiehille ja Venäjän mafialle.

Elokuvan kuvaukset alkoivat marraskuussa 2016 Torontossa, Kanadassa. Se sai ensi-iltansa 8. syyskuuta 2017 Toronton elokuvajuhlilla. Yhdysvalloissa se sai ensin rajatun ensi-illan 25. joulukuuta 2017, jonka jälkeen alkoi laajempi teatterilevitys 5. tammikuuta 2018. Suomessa elokuva saapui teattereihin 26. tammikuuta 2018. Elokuva sai kaksi Golden Globe -ehdokkuutta vuoden 2018 Golden Globe -gaalassa: parhaasta käsikirjoituksesta ja parhaasta naispääosasta draamaelokuvassa (Chastain).

## Rooleissa

## Arvosteluja

## Lähteet

## Aiheesta muualla
* 
*
Gitxanit

**Gitxanit** (myös muodossa **gitksan**) ovat Kanadan alkuperäisheimoihin kuuluva kansa jotka lasketaan kuuluvaksi Luoteisrannikon intiaaneihin. Gitxanien kotiseutu kattoi Skeenajoen yläjuoksulta noin 53 000 neliökilometrin alueen. Gitxanit kuuluvat Tsimshianic-kieliperheeseen ja heidän kulttuurinsa edustaa tyypillistä Luoteisrannikon kulttuuria vaikka he asuvat joen eivätkä varsinaisella rannikkoseudulla. Gitxanien naapuriheimoja pohjoisessa ovat nisga'at, lännessä tsimšit ja idässä wet'suweet joista viimeisten kanssa gitxaneilla on pitkät ja syvät suhteet. 

Vuoden 2021 väestönlaskennassa vajaat 5000 ihmistä ilmoitti omaavansa gitxsanien sukujuuret.

## Kulttuuri
Gitxanit ovat matrilineaarinen heimo joka jakautuu neljään klaaniin: Sammakon, Kotkan, polttopuun ja suden klaaneihin. Jokaisella klaanilla on toisistaan riippumattomassa omistuksessa olevia taloja, arvostetussa asemassa oleva päällikkö sekä perinteiset kalastus - ja asuinalueet.

Noin 5000 gitxania asuu Brittiläisessä Kolumbiassa ja osa heistä asuu heimon perinteisillä asuinalueilla. Gitxanien kieltä kutsutaan gitxsanimaaxiksi. 

Gitxsaneille ja naapuriheimoille myönnettiin vuonna 1997 Amerikan alkuperäisasukkaiden oikeudet. Vaikka Kanadan hallitus on myöntänyt oikeudet, varsinaista rauhansopimusta gitxanien ja Kanadan valtion välillä ei ole tehty.

## Lähteet
Engelberger Aa

**Engelberger Aa** on joki Kaakkois-Sveitsissä. Joen pituus on 38 kilometriä, ja se on Sveitsin 31:nneksi pisin joki.

## Sijainti
Engelberger Aa saa alkunsa Urin Alpeilta Titliksen koillispuolelta noin 2&nbsp;250 metrin korkeudessa.

Joki virtaa Urin, Nidwaldenin ja Obwaldenin kantonien alueella. Isoimmat paikkakunnat joen varrella ovat Engelberg ja Buochs.

## Virtaama
Joen virtaama vaihtelee vuosien 1916–2010 tietojen perusteella vuosittain jonkin verran: joen vuotuinen keskivirtaama alajuoksulla Buochissa – ennen joen laskemista Vierwaldstätterseehen – on ollut 12,5 m³/s. Suurin keskivirtaama oli vuonna 1981 (15,8 m³/s) ja pienin keskivirtaama vuonna 1949 (8,8 m³/s).

## Vesivoima
Engelberger Aan pääuomassa ja sen sivujoissa on yhteensä yhdeksän vesivoimalaa. Suurimman osan laitoksista omistaa kantonin energiayhtiö *Kantonales Elektrizitätswerk Nidwalden*.

## Lähteet
*

### Viitteet

## Aiheesta muualla
I, Tonya

**I, Tonya** on vuonna 2017 ensi-iltansa saanut yhdysvaltalainen elämäkerrallinen musta komediaelokuva, joka kertoo taitoluistelija Tonya Hardingista. Elokuvan on ohjannut Craig Gillespie ja sen on käsikirjoittanut Steven Rogers. Hardingia esittää Margot Robbie; muissa päärooleissa ovat Sebastian Stan, Julianne Nicholson, Caitlin Carver, Bobby Cannavale ja Allison Janney. Elokuvan keskiössä on Hardingin kiistelty osallisuus kilpailijansa Nancy Kerriganin pahoinpitelyyn vuonna 1994.

*I, Tonya* sai ensi-iltansa Toronton elokuvajuhlilla 8. syyskuuta 2017. Teatteriensi-illan se sai Yhdysvalloissa 8. joulukuuta 2017. Allison Janney palkittiin roolistaan Hardingin äitinä parhaan naissivuosan Oscar-palkinnolla.

Janney palkittiin roolistaan myös parhaan naissivuosan Golden Globella vuoden 2018 gaalassa. Lisäksi elokuva oli ehdolla parhaan musikaali- tai komediaelokuvan ja parhaan naispääosan musikaali- tai komediaelokuvassa (Robbie) -palkintoihin.

## Näyttelijät

## Lähteet

## Aiheesta muualla
* 
* 
*
Formula 3000 Euroopan Grand Prix 2002

**Formula 3000 Euroopan Grand Prix 2002** oli Formula 3000 -kauden 2002 kuudes osakilpailu, joka ajettiin 22. kesäkuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.

## Tulokset

## Lähteet
Mordovia Arena

**Mordovia Arena** () on stadion Saranskin kaupungissa. Sen kapasiteetti on 45 000. Se oli yksi jalkapallon MM-kilpailujen 2018 pelipaikoista.

## Lähteet
Rostov Arena

**Nižni Novgorodin stadion** on jalkapallostadion Rostov-na-Donun kaupungissa. Se valmistui vuonna 2018. Sen kapasiteetti on 43 702 ja se oli yksi jalkapallon MM-kilpailujen 2018 pelipaikoista.

## Lähteet

## Aiheesta muualla
Kirstjen Nielsen

**Kirstjen Michele Nielsen** (s. 14. toukokuuta 1972) on yhdysvaltalainen juristi ja turvallisuuspoliittinen asiantuntija, joka toimi maansa kotimaan turvallisuuden ministerinä joulukuusta 2017 huhtikuuhun 2019. Presidentti Donald Trump nimitti syksyllä 2017 Nielsenin ehdokkaakseen uudeksi kotimaan turvallisuuden ministeriksi tehtävää alun perin hoitaneen John F. Kellyn siirryttyä Valkoisen talon kansliapäälliköksi. Senaatti vahvisti nimityksen 5. joulukuuta 2017, ja Nielsen astui virkaansa seuraavana päivänä. Nielsen erosi tehtävästä huhtikuussa 2019.

Aiemmin Nielsen on työskennellyt useissa turvallisuusalan asiantuntijatehtävissä George W. Bushin hallinnossa, kyberuhkiin keskittyneenä konsulttina perustamassaan Sunesis Consulting -yrityksessä sekä viimeksi Trumpin hallituksessa kotimaan turvallisuuden ministeriön kansliapäällikkönä ja Valkoisen talon apulaiskansliapäällikkönä.

Hänen sukunsa on isänsä puolelta tanskalaista ja äitinsä puolelta italialaista alkuperää.

## Lähteet

## Aiheesta muualla
Formula 3000 Saksan Grand Prix 2002

**Formula 3000 Saksan Grand Prix 2002** oli Formula 3000 -kauden 2002 yhdeksäs osakilpailu, joka ajettiin 27. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.

## Tulokset

## Lähteet
Al Jazira Club

**Al-Jazira Sports & Culture Club** tai lyhyemmin **Al-Jazira Club** on arabiemiirikuntalainen jalkapalloseura. Seura on kotoisin Abu Dhabista ja sen edustusjoukkue pelaa maan korkeimmalla sarjatasolla UAE Arabian Gulf Leaguessa. Sen kotikenttänä toimii 42&nbsp;056-paikkainen Mohammed bin Zayed Stadium.

## Aiheesta muualla
* Virallisen sivusto